- Hindi News
- National
- बस कार में टक्कर, ढाई साल के बच्चे की मौत के बाद भड़के ग्रामीण, बस को फूंका
बस-कार में टक्कर, ढाई साल के बच्चे की मौत के बाद भड़के ग्रामीण, बस को फूंका
नया रायपुर के काया बांधा चौक के पास बुधवार सुबह 8 बजे तेज रफ्तार सिटी बस की टक्कर से कार में सवार ढाई साल के मासूम बच्चे की मौत हो गई। कार में बैठे तीन अन्य गंभीर रूप से घायल हुए हैं। टक्कर इतनी जबरदस्त थी कि कार बुरी तरह क्षतिग्रस्त हो गई और उसमें बैठे लोग उसी में फंस गए। ग्रामीणों ने किसी तरह उन्हें बाहर निकाला। ज्यादा देर फंसे रहने के कारण बच्चे की मौत हो गई। उसे देखकर ग्रामीण भड़क उठे और बस में आग लगा दी। इस दौरान ग्रामीणों और पुलिस के बीच जमकर झूमाझटकी भी हुई।
हादसे के बाद कार में बैठे लोग वहीं फंसे-फंसे मदद के लिए जोर जोर से चीख रहे थे। उन्हें दर्द से तड़पते देखकर ही ग्रामीणों का गुस्सा फूटा। पुलिस ने उपद्रव मचाने वाले 8 ग्रामीणों को गिरफ्तार कर उन्हें जेल भेज दिया। पुलिस अफसरों ने बताया कि अभनपुर निवासी कारोबारी सत्यनारायण चतुर्वेदानी अपने परिवार के साथ ससुराल महासमुंद जा रहे थे। कार में प|ी नीरा, 4 साल का बेटा हिमांशु और ढाई साल का मनीष सवार थे। वहीं सफाई कर्मियों को लेकर सिटी बस मंत्रालय जा रही थी। काया बांधा चौक के पास दोनों टक्कर हो गई। कार में सामने हिस्से में बैठे सत्यनारायण और मनीष फंस गए। मनीष की कार के अंदर ही मौत हो गई थी। बड़ी मशक्कत के बाद उन्हें निकाला गया। तीनों घायलों को अम्बेडकर अस्पताल में भर्ती कराया गया है। नीरा की हालत भी नाजुक बनी हुई है। सिटी बस गुढियारी निवासी दिनेश्वर चला रहा था। काया बांधा के लोगों ने उसकी भी जमकर पिटाई की। पुलिस ने ड्राइवर को गिरफ्तार कर लिया है।
रफ्तार पर लगाम नहीं इसलिए भड़का गुस्सा
हादसे के बाद काया बांधा के ग्रामीण आक्रोशित हो गए। लोगों को गुस्सा फूट गया। लोगों ने आधा घंटे तक जमकर उपद्रव मचाया। पहले बस में तोड़फोड़ की, फिर पेट्रोल डालकर आग लगा दी। ग्रामीणों का कहना था कि यहां बाइक और कार में आने वाले कई लोग स्टंट करते हैं। पुलिस उनके खिलाफ कोई कड़ी कार्रवाई तक नहीं करती। नया रायपुर नशेडियों का अड्डा बन गया है। इस वजह से आए दिन हादसे होते रहते हैं। पुलिस ने उपद्रव कर रहे ग्रामीणों को खदेड़ने के लिए हवा में लाठियां भी लहराईं।
बच्चे की मौत के बारे में मां-बाप को नहीं पता
मनीष की मौत की बात उसके पिता सत्यनारायण और मां नीरा को नहीं बतायी गयी है। दोनों अभी अस्पताल में हैं। उनके रिश्तेदारों को पुलिस ने पूरे हालात की सूचना दे दी है। अभनपुर और महासमुंद से उनके रिश्तेदार अम्बेडकर अस्पताल पहुंचे थे। तीनों घायलों को इलाज चल रहा है।
बस में सवार थे मंत्रालय के स्टाफ, सभी डरकर भागे
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva